Jürgen Prochnow

Jürgen Prochnow (* 10. Juni 1941 in Berlin) is en düütschen Theater-, Film- un Feernsehschauspeler. He is een vun de wenigen düütschen Schauspelers, de ok jümmer wedder mol in Hollywood-Filmen mispeelt hett. Siet 2003 hett he ook de US-amerikaansche Staatsbörgerschop. 

 Leven un Wark 
 Utbilln un Theater 
Prochnow is de Söhn vun en Feernmell-Ingenieur. Opwassen is he in Düsseldörp, woneem sien Familie 1952 hentogen is. He hett dor dat Jacobi-Gymnasium besöcht un al wiel sien Schooltiet in Laientheater-Gruppen mitmaakt. As sien Öllern dat wullen, hett Prochnow toeerst en Utbilln to’n Bankkoopmann maakt. Blangento hett he as Statist un as Belüchter an Düsseldörper Schauspeelhuus arbeit. Na’n Afsluss vun sien Lehr is he vun 1963 bit 1966 an de Folkwang Hoochschool wesen, woneem he Schauspeleree studeert hett.

Sien eerst Engagement harr Prochnow an de Stäädtschen Bühnen Ossenbrügge. Dorna speel he vun 1968 bit 1970 an’t Theater Aaken, 1971 an’t Theater vun de Stadt Heidelberg un dorna bit 1976 an’t Schauspeelhuus Baukem, as Peter Zadek dor Intendant weer. In de Johren dorna weer he as free arbeiten Künstler ünnerwegens un harr Gastoptreden an verschedene Bühnen. 

 Film un Feernsehn 
Siet de 1970er Johren weer Prochnow fakener in’t Feernsehn to sehn. Sien eerste Rull harr he in Der Unternehmer. Een Johr later harr he in Zoff vun Eberhard Pieper sien eerste Filmrull. 1973 harr he en Optritt in en Tatort-Episood, bi de Wolfgang Petersen Speelbaas weer. Dat lieke Johr speel he ok in Petersen sien Kinofilm Einer von uns beiden mit. En wietere Tosamenarbeit mit Petersen keem 1977, as Prochnow in den Schandaalfilm Die Konsequenz en Schwulen speelt hett.

Sien internatschonalen Dörbrook harr Prochnow 1981 mit sien Hööftrull in Petersen sien Film Das Boot, in den he den Kummandant vun en U-Boot in’n Tweeten Weltkrieg speelt hett. Wietere Hollywood-Rullen hebbt sik anslaten, as to’n Bispeel 1984 in David Lynch sien Dune oder 1987 in Beverly Hills Cop II. 1993 speel he blangen Madonna in den Erotik-Thriller Body of Evidence. In den Film Air Force One hett he noch mol wedder ünner Wolfgang Petersen sien Regie arbeit.

Butendem hett Prochnow 1996 in Filmsequenzen vun dat Science-Fiction-Reeknerspeel Wing Commander Privateer 2 – The Darkening speelt un weer af un to ok Synchroonsnacker för Sylvester Stallone. Prochnow bedeeligt sik ok an’t Rilke-Projekt. In de achten Staffel vun de Feernsehreeg 24 hett he de Rull as Baas vun en oosteuropääsche Verbrekerbande.

 Privatleven 
Anfang vun de 1980er Johren weer Prochnow mit de öösterriekschen Schauspelersche Antonia Reininghaus tosamen. Mit ehr harr he sien Dochter Johanna, de 1987 vun Reininghaus vergift worrn is.Jürgen Prochnow op Moviepilot„Die arme Millionärs-Tochter“ Vun 1982 bit 1997 weer Prochnow mit Isabel Goslar verheiraat. Se hebbt tohoop twee Kinner. 2004 hett he noch mol freet, dat was  de Schauspelersche un Speelbaas’sche Birgit Stein. 

Prochnow leevt in Los Angeles un München. Sien Brorder Dieter Prochnow arbeit ok as Schauspeler.

 Filmografie (Utwahl) 
 Johr Titel 1970 Unternehmer, Feernsehn 1972 Zoff 1974 Die Verrohung des Franz Blum 1974 Einer von uns beiden 1975 Die verlorene Ehre der Katharina Blum 1977 Die Konsequenz 1977 Operation Ganymed 1980 So weit das Auge reicht 1981 Das Boot 1983 The Keepdt.: Die unheimliche Macht 1984 Dunedt.: Der Wüstenplanet 1985 Der Bulle & das Mädchen 1987 Des Teufels Paradies 1987 Beverly Hills Cop II 1988 The Seventh Signdt.: Das Siebte Zeichen 1990 The Fourth Wardt.: Powerplay 1990 Der Skipper 1992 Hurricane Smith 1993 Interceptordt.: F-117 – A Stealth-War 1993 Die Wildnis 1994 Trigger Fast 1994 In the Mouth of Madnessdt.: Die Mächte des Wahnsinns 1995 Judge Dredd 1996 The English Patientdt.: Der englische Patient 1997 Air Force One 1998 The Replacement Killersdt.: The Replacement Killers – Die Ersatzkiller 1999 Wing Commander 2000 Gunblast Vodkadt.: Gunblast Vodka – Der unheimliche Killer 2000 The Last Stop 2001 Dark Asylum 2001 The Elitedt.: Codename – Elite 2002 Heart of America 2003 Baltic Storm 2006 The Da Vinci Codedt.: The Da Vinci Code – Sakrileg 2006 Beerfestdt.: Bierfest 2007 Primevaldt.: Die Fährte des Grauens 2008 La conjura de El Escorial 2010 24, Feernsehreeg 2010 Sinners and Saints 2010 Amigo – Bei Ankunft Tod, Feernsehn 2012 Die Schuld der Erben, Feernsehn 2013 Ein schmaler Grat 2013 Die Kinder meiner Tochter, Feernsehn 2010-14 NCIS: Los Angeles, Feernsehfolgendt.: Navy CIS: L.A. 2015 Die dunkle Seite des Mondes 2017 Kundschafter des Friedens 2017 Leanders letzte Reise 2018 Damascus Cover

 Utteken 
Prochnow hett für sien Schauspeleree mehrere Priesen kregen, dormang ok internatschonal Filmpriesen:
 1978: den Düütschen Dorstellerpries
 1986: den Bayerische Filmpries in de Kategorie Best Dorsteller för Der Bulle und das Mädchen
 1986: de Goldene Kamera in de Kategorie Best Dorsteller – Film internatschonal för Das Boot
 1988: den Bambi
 1996: den DIVA in de Kategorie European Video Award

 Literatur 
 Helmut Sorge: Ab nach Amerika! – Ausgewanderte erzählen. Collection Rolf Heyne 2009, ISBN 978-3-89910-438-7.

 Borns 

 Weblenken 

 Literatur vun un över Jürgen Prochnow in’n Katalog vun de Düütschen Natschonalbökeree
 Agentursiet vun Jürgen Prochnow

Kategorie:Schauspeler
Kategorie:Synchroonsnacker
Kategorie:Börger von Düütschland
Kategorie:Börger von de USA
Kategorie:Mann
Kategorie:Boren 1941